2. ลักษณะการประกอบธุรกิจ 

  บริษัท กู๊ดเยียร์ (ประเทศไทย) จำกัด (มหาชน) เป็นหนึ่งในสามของผู้นำในการผลิตยางรถยนต์
  และยางล้อเครื่องบิน ภายใต้ชื่อการค้า "กู๊ดเยียร์" บริษัทฯก่อตั้งขึ้นเมื่อวันที่ 25 กรกฎาคม
  พ.ศ. 2511 ด้วยทุนจดทะเบียน 60 ล้านบาท โดยมีวัตถุประสงค์เพื่อการผลิต จัดจำหน่าย
  และส่งออก ผลิตภัณฑ์ยางรถยนต์และยางล้อเครื่องบิน
  บริษัทมีความมุ่งมั่นที่จะผลิตสินค้าที่มีคุณภาพสูงสุด เพื่อตอบสนองความต้องการของผู้ใช้ทุกระดับ
  ดังจะเห็นได้ว่าผลิตภัณฑ์ของบริษัทเป็นที่ยอมรับของตลาดทั้งภายในประเทศและต่างประเทศเสมอมา

  ในปี 2512 บริษัทฯได้ทำข้อตกลงในด้านความช่วยเหลือทางเทคโนโลยีการผลิต และการบริหาร
  กับบริษัท กู๊ดเยียร์ไทร์แอนด์รับเบอร์ จำกัด ประเทศสหรัฐอเมริกา ต่อมาในปี 2513
  บริษัทฯได้รับการส่งเสริมการลงทุนจากคณะกรรมการส่งเสริมการลงทุน (B.O.I.)
  เป็นระยะเวลา 15 ปี
  โดยได้รับสิทธิประโยชน์ยกเว้นภาษีเงินได้จากกิจการผลิตและหล่อดอกยางเครื่องบิน เมื่อวันที่ 30
  มิถุนายน พ.ศ. 2521
  บริษัทฯได้รับอนุมัติให้นำหลักทรัพย์เข้าจดทะเบียนในตลาดหลักทรัพย์แห่งประเทศไทย
  จากการประชุมวิสามัญผู้ถือหุ้นครั้งที่ 2/2533 เมื่อวันที่ 28 มีนาคม 2533
  ได้มีมติให้บริษัทเพิ่มทุนจดทะเบียนจาก 60 ล้านบาท เป็น 74 ล้านบาท และเมื่อวันที่ 20
  เมษายน พ.ศ. 2537
  บริษัทฯได้จดทะเบียนแปรสภาพนิติบุคคลตามประมวลกฏหมายแพ่งและพาณิชย์เป็นนิติบุคคลตามพระราชบัญญัติบริษัทมหาชนจำกัด
  พ.ศ. 2535

  ตลอดเวลากว่า 30 ปี ที่ผ่านมา
  บริษัทฯได้รับความช่วยเหลือทั้งในด้านการบริหารองค์กรและการถ่ายทอดเทคโนโลยีการผลิตที่ทันสมัย
  จากบริษัทแม่ของบริษัท คือบริษัท กู๊ดเยียร์ ไทร์ แอนด์ รับเบอร์ จำกัด ประเทศสหรัฐอเมริกา
  เป็นอย่างดีตลอดมา โดยในส่วนของการบริหารงานและอำนาจในการควบคุมบริษัท นั้น ทางบริษัท
  กู๊ดเยียร์ ไทร์ แอนด์ รับเบอร์ จำกัด ประเทศสหรัฐอเมริกา
  ได้ส่งเจ้าหน้าที่ระดับสูงหมุนเวียนมาร่วมบริหารงานกับกลุ่มผู้ถือหุ้นของบริษัทอย่างมีประสิทธิภาพตลอดมา

ภาพรวมการประกอบธุรกิจ

ภาพรวมของอุตสาหกรรมยางรถยนต์ในปี 2546 ที่ผ่านมา ยางรถยนต์นั่งส่วนบุคคลมีการปรับตัวสูงขึ้น ซึ่งเป็นผลมาจากการขยายตัวของอุตสาหกรรมการประกอบรถยนต์ ทั้งการส่งออกและจำหน่ายในประเทศ ประกอบกับค่ายรถยนต์ต่าง ๆ ได้นำรถยนต์รุ่นใหม่ ๆ ออกสู่ตลาดอย่างต่อเนื่อง พิจารณาโดยรวมแล้ว ตลาดยางรถยนต์ภายในประเทศขยายตัวประมาณร้อยละ 8.2 หรือปริมาณขายเพิ่มขึ้นจาก 10.7 ล้านเส้นในปี 2545 มาเป็น 11.5 ล้านเส้นในปี 2546 หากพิจารณาตามกลุ่มลูกค้า จะพบว่า ลูกค้าตลาดทดแทนขยายตัวจากปี 2545 ประมาณร้อยละ 0.36 ในขณะที่ตลาดโรงงานประกอบรถยนต์ มีการปรับตัวสูงขึ้นถึงร้อยละ 28.6 โดยในกลุ่มยางรถยนต์นั่งส่วนบุคคลเพิ่มขึ้นร้อยละ 42.7 และตลาดเพื่อการพาณิชย์ขยายตัวร้อยละ 68.8 ในส่วนของตลาดส่งออกนั้น มีการขยายตัวเพียงเล็กน้อย เมื่อเทียบกับปี 2545 เนื่องจากกำลังการผลิตในกลุ่มประเทศอาเซียนมีสูงเกินกว่าความต้องการ จึงเกิดการแข่งขันด้านราคาในตลาดส่งออก 

  ปัจจุบัน คู่แข่งของบริษัทคือ ผู้ผลิตยางรถยนต์ในประเทศรายใหญ่ และผู้นำเข้ารายย่อย
  ซึ่งมีกำลังการผลิตสูงกว่าบริษัท โดยบริษัทประมาณการว่าบริษัทมีสัดส่วนทางการตลาดอยู่ในอันดับที่
  3 ของตลาดรวมภายในประเทศ

  โครงสร้างรายได้ของบริษัท

  บริษัทฯมีรายได้จากการจำหน่ายผลิตภัณฑ์ โดยจำแนกรายได้ตามลักษณะการจำหน่ายดังนี้

  (หน่วย : ล้านบาท)

+------------------------+-------+------+-------+-----+-------+-----+
|                        |   ปี   |   %  |   ปี   |   % |   ปี   |   % |
|                        |       |      |       |     |       |     |
|                        |  2546 |      |  2545 |     |  2544 |     |
+------------------------+-------+------+-------+-----+-------+-----+
|   รา                   |       |      |       |   6 |       |   6 |
| ยได้จาการจำหน่ายในประเทศ | 2,613 | 69.8 | 2,334 | 6.2 | 2,152 | 1.2 |
+------------------------+-------+------+-------+-----+-------+-----+
|   รายได้จากการส่งออก     |       |      |       |   3 |       |   3 |
|                        | 1,133 | 30.2 | 1,192 | 3.8 | 1,331 | 8.8 |
+------------------------+-------+------+-------+-----+-------+-----+
|   รวมรายได้จากการขาย    |       |   1  |       |     |       |     |
|                        | 3,746 | 00.0 | 3,526 |  10 | 3,515 |  10 |
|                        |       |      |       | 0.0 |       | 0.0 |
+------------------------+-------+------+-------+-----+-------+-----+

  อัตราเพิ่ม/ลดของมูลค่าจำหน่าย 6.2% 0.3% 4.1%

  จากโครงสร้างรายได้ข้างต้น จะเห็นได้ว่า ในปี 2546 บริษัทฯมีรายได้จากการขายสูงขึ้นจากปี
  2545 ถึง 220 ล้านบาท หรือเพิ่มขึ้นคิดเป็นร้อยละ 6.2
  โดยสัดส่วนที่เพิ่มขึ้นนี้เป็นผลจากการเติบโตของตลาดรวมภายในประเทศ
  ประกอบกับปัจจัยบวกที่เป็นตัวแปรสำคัญช่วยกระตุ้นตลาดรถยนต์ให้เติบโตอย่างต่อเนื่อง ได้แก่
  อัตราการขยายตัวทางเศรษฐกิจที่ปรับตัวสูงขึ้น อัตราดอกเบี้ยเงินกู้ที่อยู่ในระดับต่ำ
  และนโยบายการตลาดของบริษัทรถยนต์แต่ละค่ายที่สามารถชักจูงผู้บริโภคมากยิ่งขึ้น
  ส่งผลให้ผู้บริโภคสามารถตัดสินใจซื้อรถยนต์ได้ง่ายขึ้น และอัตราดอกเบี้ยเงินฝากต่ำ
  จูงใจให้ผู้บริโภคกลุ่มที่มีกำลังซื้อสูงไม่สนใจที่จะออมเงินมากนัก

  ช่องทางการจำหน่ายสินค้าของบริษัท สามารถแบ่งออกเป็น 3 กลุ่มใหญ่ได้ดังนี้

1.  ตลาดทดแทน (Replacement Market)
    คือตัวแทนจำหน่ายในประเทศทั้งรายเล็กและรายใหญ่

2.  โรงงานประกอบรถยนต์ (Original Equipment Market)
    คือโรงงานประกอบรถยนต์ภายใน

  ประเทศ

  3. ตลาดต่างประเทศ (Export Market)

  เป้าหมายการดำเนินธุรกิจ

ในปี 2546 ที่ผ่านมาภาวะอุตสาหกรรมยางรถยนต์ภายในประเทศมีการแข่งขันที่รุนแรงมาก
โดยจะเห็นว่าแต่ละบริษัทต่างนำกลยุทธ์ทางการตลาดในรูปแบบต่าง ๆ มาแข่งขันกัน เช่น
การพัฒนาช่องทางการจำหน่ายสินค้า การแข่งขันด้านราคา
การรับประกันคุณภาพสินค้าและการเน้นย้ำตัวสินค้าต่อกลุ่มผู้บริโภค ดังจะเห็นได้จากสื่อโฆษณาต่าง ๆ

  ในช่วงกลางปี 2546 ที่ผ่านมา ทางบริษัทได้เปิดตัวสินค้ารุ่นใหม่ คือ ยางรถยนต์นั่งรุ่น ดูคาโร่
  จีเอ (Ducaro GA) ออกสู่ตลาด จากการดำเนินแผนการตลาดอย่างต่อเนื่อง
  ในส่วนคุณภาพและบริการหลังการขายนั้น บริษัทยังคงยึดมั่นในโครงการแนวนโยบาย Double
  Warranty ที่ให้ความคุ้มครองและมอบมูลค่าเพิ่มแก่ผู้บริโภค ในส่วนช่องทางจัดจำหน่ายตาม
  โครงการอีเกิ้ลสโตร์ ก็มีการขยายตัวอย่างต่อเนื่อง